[pic] | AZ EURÓPAI KÖZÖSSÉGEK BIZOTTSÁGA |

Brüsszel, 7.12.2005

COM(2005)635 végleges

Javaslat

A TANÁCS HATÁROZATA

a 98/161/EK, 2004/228/EK és 2004/295/EK határozatnak a hulladékágazatban a hozzáadottértékadó-kijátszás megakadályozására szolgáló intézkedések kiterjesztése tekintetében történő módosításáról

.

(előterjesztő: a Bizottság)

INDOKLÁS

A JAVASLAT HÁTTERE |

110 | A javaslat alapja és célkitűzései A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelv 27. cikkének (1) bekezdése értelmében a Tanács, a Bizottság javaslatára egyhangúlag eljárva, bármelyik tagállamot felhatalmazhatja arra, hogy ezen irányelvtől eltérő különleges intézkedéseket vezessen be az adókivetésre vonatkozó eljárás egyszerűsítésére, vagy az adókijátszások és adókikerülések egyes típusainak megakadályozására. A Bizottság Főtitkársága által 2005. augusztus 3-i, 2005. október 25-i és 2005. szeptember 26-i dátummal bejegyzett levélben: Spanyolország; Hollandia és Olaszország engedélyt kért a 77/388/EGK irányelv 21. cikkétől, vagy a 2. cikkétől és 28a. cikke (1) bekezdésétől eltérő intézkedések megújítására. A 77/388/EGK irányelv 27. cikke (2) bekezdésének megfelelően a Bizottság 2005. szeptember 6-án, 2005. október 26-án és 2005. október 24-én kelt levelében tájékoztatta a tagállamokat ezekről a kérelmekről. A Bizottság 2005. szeptember 7-én, 2005. október 27-én és 2005. október 25-én kelt levélben értesítette Spanyolországot, Hollandiát és Olaszországot arról, hogy birtokában van a kérelem elbírálásához szükségesnek ítélt valamennyi információnak. |

120 | Általános összefüggések Minden érintett tagállam tapasztalt a múltban HÉA-veszteségekkel kapcsolatos problémákat a hulladék- és újrafeldolgozó ágazatban. A leggyakoribb visszaélés az, amikor a hulladékkereskedelemben részt vevő kis üzleti vállalkozások nem fizetik ki a számlán feltüntetett HÉA-t az adóhatóságoknak, és később nyomtalanul eltűnnek. A kedvezményezettnek egy számlája marad, amely adólevonásra feljogosít, de ugyanakkor az elszámolandó adó kifizetetlen marad. Ezek a problémák különálló eltérésekhez vezettek, amelyek az érintett tagállamok szükségletein és megközelítésein alapulnak. Ily módon a Spanyol Királyság és Olaszország engedélyt kért és kapott a 21. cikktől eltérő különleges intézkedések alkalmazására legkésőbb 2005. december 31-ig, míg Hollandia engedélyt kapott a 2. cikktől és a 28a. cikk (1) bekezdésétől eltérő különleges intézkedések alkalmazására ugyanazon dátumig. A HÉA hulladékágazatban való alkalmazására vonatkozó, a hatodik HÉA-irányelvet módosító különös szabályozás hatálybalépése esetén a hatályos határozatok előírják az engedély megszüntetését. Az érintett tagállamok úgy vélik, hogy a szóban forgó intézkedések hatékonyak és folyamatosan szükséges azokat fenntartani, így most kiterjesztést kértek hatóságaiktól. Bár a COM(2005)89 bizottsági javaslat részeként a hatodik irányelvben a hulladékágazatban a fordított adózás választásának lehetőségét javasolják a 27. cikkben foglalt eltérések számának ésszerűsítésére, semmi esetre sem biztos, hogy 2005. december 31-e előtt megállapodás születik ebben az ügyben. Kiterjesztésre van ezért szükség a hatályos intézkedések jogalapja folytonosságának biztosítása céljából. A 77/388/EGK irányelv 21. cikke (1) bekezdésének a) pontja általános szabályként előírja, hogy rendes körülmények között az árukat vagy szolgáltatásokat szállító adóalany köteles a hozzáadottérték-adót megfizetni. Spanyolország és Olaszország azonban egyaránt szeretné folytatni a fordított adózási eljárás alkalmazását, ami abban tér el ettől, hogy a HÉA megfizetésére azt az adóalanyt kötelezi, amelynek az árukat vagy szolgáltatásokat szállítják. A hulladék- és újrafeldolgozó piac esetében ennek következménye az adó alkalmazásának egyszerűsítése és az adóbevételek megőrzése lesz, amelyeket az az alany fog fizetni, amelyik levonja a felszámított HÉA-t, nem pedig az eltűnésre hajlamos beszállító. Bár az érintett ágazatban a szállítás általában normál mértékben adóköteles, Hollandia szeretné fenntartani a 2 cikktől és a 28a. cikk (1) bekezdésétől való eltérését, amely néhány kiegészítő kritérium függvényében adómentesség alkalmazását engedélyezi használt- és hulladékanyagok szállításaira és Közösségen belüli beszerzéseire. |

130 | A javaslat által érintett területet szabályozó hatályos rendelkezések Franciaország és Görögország Hollandiához hasonló eltéréseket élvez, amennyiben bizonyos körülmények között engedélyezik a HÉA-mentesség alkalmazását a friss ipari hulladékokkal és újrahasznosítható anyagokkal kapcsolatos műveletek számára. |

141 | Összhang az Unió egyéb szakpolitikáival és célkitűzéseivel Nem alkalmazható. |

KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |

Konzultáció az érdekelt felekkel |

219 | Nem releváns. |

Szakvélemények összegyűjtése és felhasználása |

229 | Külső szakértők bevonására nem volt szükség. |

230 | Hatásvizsgálat A határozatjavaslat azon eltérések fenntartását célozza, amelyek egyszerűsítik az adókivetésre vonatkozó eljárást és küzdenek a HÉA kijátszása és kikerülése ellen. Figyelembe véve a behatárolt alkalmazási területet és azt a tényt, hogy a határozatjavaslat egyszerűen megújítja a hatályos eltéréseket, minden esetre csak korlátozott hatásra lehet számítani. |

A JAVASLAT JOGI ELEMEI |

305 | A javasolt intézkedés összefoglalása A határozat megújítja a 2005. december 31-ig megadott engedélyeket Hollandia számára eltérés alkalmazására, Olaszország és Spanyolország számára pedig fordított adózás alkalmazására vonatkozóan, a hulladékágazatban történő beszállításokra. |

310 | Jogalap A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelv 27. cikkének (1) bekezdése. |

329 | A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve ennélfogva nem alkalmazható. |

Az arányosság elve A javaslat megfelel az arányosság elvének a következő ok(ok) miatt. |

331 | A határozat tárgya engedélyek kiadása néhány tagállam számára azok saját kérelmére, és nem keletkeztet semminemű kötelezettséget. |

332 | Mivel az eltérés alkalmazási területe korlátozott, a különös intézkedések arányban állnak a kitűzött céllal. |

Az eszközök megválasztása |

341 | Javasolt jogi eszközök: egyéb. |

342 | Más eszközök nem felelnének meg a következő ok(ok) miatt: A tagállamok forgalmi adóra vonatkozó jogszabályainak összehangolásáról szóló 77/388/EGK hatodik tanácsi irányelv 27. cikke szerint a közös HÉA-szabályoktól való eltérés csak akkor lehetséges, ha arra a Tanács a Bizottság javaslatára egyhangúlag eljárva felhatalmazást ad. A Tanács határozata az egyetlen megfelelő eszköz, mivel a címzettjei az egyes tagállamok lehetnek. |

KÖLTSÉGVETÉSI VONATKOZÁSOK |

409 | A javaslatnak nincs kihatása a közösségi költségvetésre. |

TOVÁBBI INFORMÁCIÓK |

Felülvizsgálati/módosító/megszüntetési záradék |

533 | A javaslat megszüntetési záradékot tartalmaz. |

570 | A javaslat részletes magyarázata A javaslat csupán az említett határozatok lejárati idejét változtatja meg. A hatályos eltérések szövegezése miatt ennek az a következménye, hogy az eltérést minden esetben 2009. december 31-e vagy az úgynevezett „ésszerűsítési irányelv” (jelenleg COM(2005)89 javaslat) hatálybalépése közül a korábbi dátumig engedélyezik, mely utóbbi különös szabályozást tartalmaz a HÉA hulladékágazatban való alkalmazására. A javaslat szerint ez minden tagállamnak megengedi a fordított adózás alkalmazását egyes beszállításokra – beleértve a hulladékot –, a HÉA-bizottsággal (amelyet a 77/388/EGK irányelv 29. cikke hozott létre) való konzultációt követően. Az említett különös szabályozás ezért lényegében a hatodik irányelven belüli opció lesz. |

1. Javaslat

A TANÁCS HATÁROZATA

a 98/161/EK, 2004/228/EK és 2004/295/EK határozatnak a hulladékágazatban a hozzáadottértékadó-kijátszás megakadályozására szolgáló intézkedések kiterjesztése tekintetében történő módosításáról (Csak a holland, spanyol és olasz változat hiteles)

AZ EURÓPAI UNIÓ TANÁCSA,

tekintettel a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK tanácsi irányelvre[1] és különösen annak 27. cikkére,

tekintettel a Bizottság javaslatára[2],

mivel:

(1) A 77/388/EGK irányelv 27. cikke (1) bekezdése értelmében a Tanács, a Bizottság javaslatára egyhangúlag eljárva, bármely tagállamot felhatalmazhat arra, hogy ezen irányelvtől eltérő különleges intézkedéseket vezessen be a hozzáadottérték-adó (HÉA) kivetésére vonatkozó eljárás egyszerűsítésére, vagy az adókijátszások és adókikerülések egyes típusainak megakadályozására.

(2) A Bizottság Főtitkársága által 2005. október 25-i dátummal bejegyzett levélben Hollandia a tagállamok forgalmi adókkal kapcsolatos jogszabályainak egységesítéséről szóló, 77/388/EGK hatodik tanácsi irányelv 2. cikkétől és 28a. cikke (1) bekezdésétől eltérő intézkedés alkalmazására való felhatalmazásáról szóló, 1998. február 16-i 98/161/EK tanácsi határozat[3] kiterjesztését kérte a Holland Királyság számára.

(3) A Bizottság Főtitkársága által 2005. augusztus 3-i dátummal bejegyzett levélben Spanyolország a tagállamok forgalmi adókkal kapcsolatos jogszabályainak egységesítéséről szóló, 77/388/EGK hatodik tanácsi irányelv 21. cikkétől eltérő intézkedés alkalmazására való felhatalmazásról szóló, 2004. február 26-i 2004/228/EK tanácsi határozat[4] kiterjesztését kérte Spanyolország számára.

(4) A Bizottság Főtitkársága által 2005. szeptember 26-i dátummal bejegyzett levélben Olaszország a tagállamok forgalmi adókkal kapcsolatos jogszabályainak egységesítéséről szóló, 77/388/EGK hatodik tanácsi irányelv 21. cikkétől eltérő intézkedés alkalmazására való felhatalmazásáról szóló, 2004. március 22-i 2004/295/EK tanácsi határozat[5] kiterjesztését kérte Olaszország számára.

(5) A 77/388/EGK irányelv 27. cikke (2) bekezdésének megfelelően a Bizottság tájékoztatta a tagállamokat az említett kérelmekről. A Bizottság 2005. október 27-én 2005. szeptember 7-én és 2005. október 25-én kelt levélben értesítette Hollandiát, Spanyolországot és Olaszországot arról, hogy birtokában van a kérelmük elbírálásához szükségesnek ítélt valamennyi információnak.

(6) A 98/161/EK határozat felhatalmazta Hollandiát arra, hogy 1999. december 31-ig bizonyos inzétkedéseket alkalmazzon a használt- és hulladékanyagok szállításaival és Közösségen belüli beszerzéseivel kapcsolatos adókijátszás megakadályozására. A 2000/435/EK határozat[6] kiterjesztette a 98/161/EK határozat lejárati idejét 2003. december 31-ig. Ezt követte a 2004/514/EK határozat[7], amely újfent kiterjesztette a 98/161/EK határozatban adott engedélyt a HÉA újrahasznosítotthulladék-ágazatban való alkalmazására vonatkozó különös szabályozás hatálybalépéséig vagy 2005. december 31-ig, attól függően, hogy melyik a korábbi időpont.

(7) A 2004/228/EK határozat felhatalmazta Spanyolországot arra, hogy intézkedést alkalmazzon a HÉA kijátszásának megakadályozására az újrahasznosítotthulladék-ágazatban. A határozat a HÉA újrahasznosítotthulladék-ágazatban való alkalmazására vonatkozó különös szabályozás hatálybalépésekor vagy 2005. december 31-én jár le, attól függően, hogy melyik a korábbi időpont.

(8) A 2004/295/EK határozat felhatalmazta Olaszországot arra, hogy intézkedést alkalmazzon a HÉA kijátszásának megakadályozására az újrahasznosítotthulladék-ágazatban. A határozat a HÉA újrahasznosítotthulladék-ágazatban való alkalmazására vonatkozó különös szabályozás hatálybalépéseekor vagy 2005. december 31-én kár le, attól függően, hogy melyik a korábbi időpont.

(9) Az intézkedések arányban állnak a kitűzött célokkal, mivel bizonyos szállításokra való alkalmazásra szánták őket, amelyek jelentős adókijátszási kockázatokat hordoznak

(10) A jogi és ténykérdések, amelyek igazolták a szóban forgó különleges intézkedések alkalmazását nem változtak és fennmaradnak. Azonban a Bizottság 2005. március 16-án javaslatot nyújtott be egy tanácsi irányelvre a 77/388/EGK irányelvnek a hozzáadottérték-adó kivetésére vonatkozó eljárás egyszerűsítésére, illetve az adókijátszások és adókikerülések megakadályozására szolgáló egyes intézkedések, valamint egyes, eltéréseket biztosító határozatok[8] hatályon kívül helyezése tekintetében történő módosításáról. A javasolt irányelv, amennyiben elfogadják, felhatalmazná a tagállamokat arra, hogy kijelöljék a hulladékágazat bizonyos áruinak és szolgáltatásainak átvevőjét, mint az adó fizetésére kötelezett személyt.

(11) Következésképpen szükséges a 98/161/EK, 2004/228/EK és 2004/295/EK határozat alkalmazását 2009. december 31-ig vagy a 77/388/EGK irányelvet módosító, a HÉA újrahasznosítotthulladék-ágazatban való alkalmazására vonatkozó különös szabályozás hatálybalépéséig kiterjeszteni, attól függően, hogy melyik a korábbi időpont.

(12) Az eltérés kiterjesztése nem hat kedvezőtlenül a Közösség HÉA-ból származó saját forrásaira, és nincs hatással a fogyasztás végső szakaszában esedékes HÉA összegére sem,

ELFOGADTA EZT A HATÁROZATOT:

1. cikk

A 98/161/EK határozat 1. cikkében a „2005. december 31.” dátumot a „2009. december 31.” dátum váltja fel.

2. cikk

A 2004/228/EK határozat 3. cikkében a „2005. december 31.” dátumot a „2009. december 31.” dátum váltja fel.

3. cikk

A 2004/295/EK határozat 3. cikkében a „2005. december 31.” dátumot a „2009. december 31.” dátum váltja fel.

4. cikk

Ennek a határozatnak a Holland Királyság, a Spanyol Királyság és az Olasz Köztársaság a címzettje.

Kelt Brüsszelben,

a Tanács részéről

az elnök

[1] HL L 145., 1977.6.13., 1. o. A legutóbb a 2004/66/EK irányelvvel (HL L 168., 2004.5.1., 35. o.) módosított irányelv.

[2] HL C […], [ …]., […]. o.

[3] HL L 53., 1998.2.24., 19. o. A legutóbb a 2004/514/EK határozattal (HL L 219., 2004.6.19., 11. o.) módosított határozat.

[4] HL L 70., 2004.3.9., 37. o.

[5] HL L 97., 2004.4.1., 63. o.

[6] HL L 172., 2000.7.12., 24. o.

[7] HL L 219., 2004.6.19., 11. o.

[8] COM (2005) 89.